പാര്ലമെന്റ് സെഷന് ഇന്ന് അമീര് ഉദ്ഘാടനം ചെയ്യും കുവൈത്ത് സിറ്റി: 16ാമത് കുവൈത്ത് പാര്ലമെന്റിെന്റ രണ്ടാമത് സെഷന് ചൊവ്വാഴ്ച അമീര് ശൈഖ് നവാഫ് അല് അഹ്മദ് അല് ജാബിര് അസ്സബാഹ് ഉദ്ഘാടനം ചെയ്യും. രാവിലെ 11നാണ് ഉദ്ഘാടന ചടങ്ങ്. ആദ്യ സെഷനില് കുറ്റവിചാരണകളും സര്ക്കാര് ബഹിഷ്കരണം മൂലം പാര്ലമെന്റ് യോഗം മുടങ്ങലുമെല്ലാമായി സംഘര്ഷഭരിതമായിരുന്നു. പ്രതിപക്ഷത്തിന് നിര്ണായക സ്വാധീനമുള്ള പാര്ലമെന്റും സര്ക്കാറും തമ്മില് നല്ല ബന്ധത്തിലല്ല. അതേസമയം, പാര്ലമെന്റ് അംഗങ്ങളും മന്ത്രിസഭയും തമ്മിലുള്ള ബന്ധം നന്നാക്കുന്നതിെന്റ ഭാഗമായി കുവൈത്ത് അമീര് മുന്കൈയെടുത്ത് സംഘടിപ്പിച്ച നാഷനല് ഡയലോഗ് മഞ്ഞുരുക്കത്തിെന്റ സൂചന നല്കുന്നുണ്ട്. ആരോഗ്യ മന്ത്രി ഡോ. ബാസില് അസ്സബാഹിനെതിരെ സമര്പ്പിക്കപ്പെട്ട കുറ്റവിചാരണ രണ്ടാം സെഷനില് ചര്ച്ച ചെയ്യും.